**Ministru kabineta rīkojuma projekta**

**“Grozījums Ministru kabineta 2010.gada 22.novembra rīkojumā Nr.675**

**“Par Elektroniskās muitas datu apstrādes sistēmas (EMDAS) darbības koncepciju”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts izstrādāts ņemot vērā to, ka tika pagarināts Eiropas Reģionālās attīstības fonda (turpmāk – ERAF) finansētā projekta “Elektroniskās muitas datu apstrādes sistēmas ieviešana, pilnveidošana un uzturēšana” Nr.3DP/3.2.2.1.1./11/IPIA/CFLA/001/001 (turpmāk – projekts) īstenošanas ilgums, kā rezultātā Valsts ieņēmumu dienesta (turpmāk – VID) e-pakalpojumi jāievieš produkcijas vidē līdz 2015.gada 31.janvārim. Ņemot vērā minēto, nepieciešams grozīt Ministru kabineta 2010.gada 22.novembra rīkojuma Nr.675 “Par Elektroniskās muitas datu apstrādes sistēmas (EMDAS) darbības koncepciju” (turpmāk – MK 2010.gada 22.novembra rīkojums Nr.675) 3.punktu, nosakot, ka Finanšu ministrija noslēguma pārskatu par sistēmas ieviešanu, konstatētajām problēmām un risinājumiem to novēršanai iesniedz Ministru kabinetā līdz 2016.gada 31.janvārim, tas ir, gadu pēc tam, kad būs ieviesti VID e-pakalpojumi produkcijas vidē un varēs pilnībā apkopot un novērtēt sistēmas ieviešanu, tās laikā konstatētās problēmas un sniegt risinājumus to novēršanai. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar MK 2010.gada 22.novembra rīkojumu Nr.675 tika apstiprināta Elektroniskās muitas datu apstrādes sistēmas (EMDAS) darbības koncepcija, uzdodot VID ieviest muitas informācijas sistēmas atbilstoši Eiropas Savienības (turpmāk – ES) normatīvajiem aktiem, kā arī iesniegt noslēguma pārskatu par sistēmas ieviešanu, konstatētajām problēmām un risinājumiem to novēršanai.Saskaņā ar Centrālās finanšu un līgumu aģentūras un VIDvienošanos par ES fonda projekta īstenošanu un ERAF finansējuma piešķiršanu (turpmāk – vienošanās) laikā no 2011.gada 1.jūlija līdz 2014.gada 30.jūnijam tika īstenots ERAF finansētais projekts. Projekta mērķis – nodrošināt automatizētu muitošanas procesu atbilstoši ES un nacionālajos normatīvajos aktos noteiktajām prasībām, īstenojot informācijas apmaiņu starp komersantiem un muitas iestādēm, Latvijas un citu ES dalībvalstu muitas iestādēm, kā arī starp Latvijas muitas iestādēm un citām valsts institūcijām, kas iesaistītas preču muitošanas un kontroles procesā, tādējādi īstenojot elektronisku jeb bezpapīru muitas vidi. Projekta gaitā tika īstenotas visas plānotās aktivitātes, tostarp arī izstrādāti e-pakalpojumi “Muitas maksājumu veikšana tiešsaistes režīmā” un “Muitas maksājumu izpildes statusa pārbaude” sadarbībā ar Valsts reģionālās attīstības aģentūru (turpmāk – VRAA).Tā kā projekta īstenošanas laikā nebija iespējams nodrošināt stabilu e-pakalpojumu darbību portāla [www.latvija.lv](http://www.latvija.lv) testa vidē, VID, VRAA un VID sistēmas izstrādātāja SIA “Lattelecom Technology” pārstāvju sanāksmē 2014.gada 26.jūnijā tika konstatēts, ka ir nepieciešamas izmaiņas VRAA Maksājumu moduļa saskarnes funkcionalitātē, kas nodrošina visu maksājumu pieprasījumu apstrādi, izmantojot internetbankas, un maksājumu uzdevumu nodošanu VID e-pakalpojumiem. Tā rezultātā nepieciešams veikt papildinājumus izstrādātajos VID e-pakalpojumu – “Muitas maksājumu veikšana tiešsaistes režīma” un “Muitas maksājumu izpildes statusa pārbaude” – nodrošināšanas un piegādes procesos.Lai varētu veikt minētos papildinājumus un ieviestu e-pakalpojumus produkcijas vidē, pamatojoties uz Ministru kabineta 2007.gada 26.jūnija noteikumu Nr.419 “Kārtība, kādā ES struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu” 25.29.apakšpunkta nosacījumiem, tika ierosināti vienošanās grozījumi Nr.5 un pagarināts projekta īstenošanas ilgums līdz 2015.gada 31.janvārim.Tādējādi MK 2010.gada 22.novembra rīkojuma Nr.675 3.punktā noteikto uzdevumu – Finanšu ministrijai iesniegt Ministru kabinetā noslēguma pārskatu par sistēmas ieviešanu, konstatētajām problēmām un risinājumiem to novēršanai (turpmāk – noslēguma pārskats) – ir lietderīgi izpildīt gadu pēc projekta beigu termiņa, kad arī VID e-pakalpojumi tiks ieviesti produkcijas vidē, jo pilnvērtīga noslēguma pārskata izstrāde ir iespējama tikai pēc projekta pilnīgas pabeigšanas.Ministru kabineta rīkojuma projektā noteikts pagarināt noslēguma pārskata iesniegšanas termiņu līdz 2016.gada 31.janvārim, tādējādi nodrošinot pilnvērtīgu noslēguma pārskata izstrādi, saskaņošanu un iesniegšanu Ministru kabinetā saskaņā ar Ministru kabineta 2009.gada 7.aprīļa noteikumu Nr.300 “Ministru kabineta kārtības rullis” noteiktajām prasībām pēc projekta beigām. |
| 3. | Projekta izstrādē iesaistītās institūcijas | Valsts ieņēmumu dienests |
| 4. | Cita informācija |  |
|  |  |  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un****administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attiecas tikai uz Finanšu ministriju (Valsts ieņēmumu dienestu) un tai uzdoto uzdevumu – iesniegt noslēguma pārskatu Ministru kabinetā |
| 2. | Tiesiskā regulējuma ietekme uz tautsaimniecību un administratīvo slogu | Projektam nav ietekmes uz tautsaimniecību un administratīvo slogu |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Projekts šo jomu neskar |
|  |  |  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Projekts šo jomu neskar |
| 2. | Atbildīgā institūcija | Finanšu ministrija (Valsts ieņēmumu dienests) |
| 3. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts ieņēmumu dienests |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Netiek radīta jauna pārvaldes funkcija un jauna institūcija, kā arī nav paredzēta esošu institūciju likvidācija vai reorganizācija |
| 3. | Cita informācija | Nav |

Anotācijas III, V un VI sadaļa – projekts šīs jomas neskar.

Ministru prezidente L.Straujuma

Finanšu ministrs A.Vilks

21.08.2014. 13.15

760

D.Uzaite

67120814, Daiga.Uzaite@vid.gov.lv

I.Rone

67120821, Inga.Rone@vid.gov.lv